
Anexa la Hotărârea  nr. _____ din ______2026
 A Consiliului ______ al UAT ____________
ACT ADIȚIONAL NR. 36
la Contractul de delegare a gestiunii serviciului public de alimentare cu apă şi de canalizare nr. 648/3012.2009

Încheiat între părţile contractante:

     Asociaţia de Dezvoltare Intercomunitară „Apa Canalizare Judetul Arad” (denumită Asociaţia), cu sediul în Arad, str. B-dul Revoluției, nr. 81 parter, judetul Arad, înscrisă în Registrul asociaţiilor şi fundaţiilor de la grefa Judecătoriei Arad cu nr. 19/15.04.2008, CIF 24986974, legal reprezentată de către dl. Iustin Cionca, în calitate de Președinte, în numele şi  pe seama unităţilor administrativ-teritoriale membre, denumite împreună în continuare „Autoritate delegantă”,


 Și

Compania de Apă Arad S.A. având codul unic de înregistrare 1683483, înmatriculată la Oficiul Registrul Comerţului  Arad sub numărul J1991000110028, cu sediul principal în Arad, str. Sabin Drăgoi, nr. 2-4, judeţul  Arad, reprezentată de ing. Borha Gheorghe Vasile, având funcţia de Director General, denumită în continuare „Operator”, 

care de comun acord potrivit art. 60, cap. III, Dipoziții Generale din Contractul de Delegare a Gestiunii Serviciului Public de alimentare cu apă și de canalizare înregistrat sub nr. 648/30.12.2009 au hotărât  să modifice contractul de delegare după cum urmează: 


Art. 1.  (1) Anexa  prevăzută la lit. E, pct. 1, art. 78, cap. VI, Dispoziții Generale din Contract privind inventarul bunurilor proprietate publică și privată, aferente serviciilor și care sunt transmise spre folosință operatorului pe durata contractului, se modifică prin actualizarea listei cuprinzând inventarul bunurilor proprietate publică sau privată, aferente Serviciului și care sunt transmise spre folosință Operatorului regional pe durata Contractului de Delegare, odată cu semnarea procesului verbal de pedare – preluare despre care se face vorbire la art. 10 pct. 8 din Dispozițiile Generale ale Contractului, după cum urmează:
· Modificarea listei bunurilor concesionate de UAT Județul Arad către Compania de Apă Arad S.A. conform celor aprobate prin: Hotărârea nr. 193/30.06.2026 a Consiliului Județean Arad privind aprobarea diminuării patrimoniului public al județului Arad și a modificării Contractului de Delegare a Gestiunii Serviciului Public de alimentare cu apă și de canalizare nr. 648/30.12.2009;
· Modificarea listei bunurilor concesionate de UAT Municipiul Arad către Compania de Apă Arad S.A. conform celor aprobate prin: Hotărârea nr. 347/30.06.2026 a Consiliului Local al Municipiului Arad privind declararea unor bunuri de interes public local și trecerea unor bunuri din domeniul public în domeniul privat al municipiului Arad în vederea scoaterii din funcțiune, casării și valorificării acestora;
· Modificarea listei bunurilor concesionate de UAT Comuna Seleuș către Compania de Apă Arad S.A. conform celor aprobate prin: Hotărârea nr. 50/29.06.2026 a Consiliului Local al Comunei Seleuș privind declararea de interes public local a unor bunuri și darea acestora în concesiunea Companiei de Apă Arad S.A.; 
· Modificarea listei bunurilor concesionate de UAT Comuna Moneasa  către Compania de Apă Arad S.A. conform celor aprobate prin: Hotărârea nr. 33/14.05.2026 a Consiliului Local al Comunei Moneasa privind aprobarea transmiterii în concesiune a imobilului înscris în CF nr. 301602 Moneasa din domeniul privat al UAT Comuna Moneasa, către operatorul regional Compania de Apă Arad SA și modificarea Contractului de Delegare a Gestiunii Serviciului Public de alimentare cu apă și de canalizare nr. 648/30.12.2009, prin act aditional;
· Modificarea listei bunurilor concesionate de UAT Comuna Secusigiu către Compania de Apă Arad S.A. conform celor aprobate prin: Hotărârea nr. 39/17.06.2026 a Consiliului Local al Comunei Secusigiu privind declararea de interes public local a unor bunuri și darea acestora în concesiunea Companiei de Apă Arad S.A.;
· Modificarea listei bunurilor concesionate de UAT Comuna Frumușeni către Compania de Apă Arad S.A. conform celor aprobate prin: Hotărârea nr. 40/26.06.2026 a Consiliului Local al Comunei Frumușeni privind declararea de interes public local a unor bunuri și darea acestora în concesiunea Companiei de Apă Arad SA;
· Modificarea listei bunurilor concesionate de către UAT - urile din Anexa 1 la prezentul Act Aditional conform celor aprobate de autoritățile deliberative ale fiecărui UAT in parte, conform hotărârilor de asemenea individualizate in anexa 1 la prezentul Act Aditional.  
(2) Lista bunurilor ce fac obiectul prezentului Act Adiţional se compune din anexele hotărârilor enumerate în cele de mai sus. 

(3) Anexa  prevăzută la lit. F, pct. 1, art. 78, cap. VI, Dispoziții Generale din Contract privind Procesele-verbale de predare-preluare a bunurilor proprietate publică şi privată aferente Serviciilor, încheiate ulterior intrării în vigoare a Contractului se actualizează prin cuprinderea și a proceselor verbale  de predare preluare încheiate între UAT-urile individualizate la art. 1, alin. (1) de mai sus și operatorul regional – Compania de Apă Arad SA, și care cuprind inventarul bunurilor proprietate publică sau privată aferente Serviciului, care sunt transmise spre folosință operatorului regional/ scoase din concesiunea operatorului regional, după caz, conform celor aprobate prin Hotărârea nr. 193/30.06.2026 a Consiliului Județean Arad; Hotărârea nr. 347/30.06.2026 a Consiliului Local al Municipiului Arad; Hotărârea nr. 50/29.06.2026 a Consiliului Local al Comunei Seleuș; Hotărârea nr. 33/14.05.2026 a Consiliului Local al Comunei Moneasa; Hotărârea nr. 39/17.06.2026 a Consiliului Local al Comunei Secusigiu; Hotărârea nr. 40/26.06.2026 a Consiliului Local al Comunei Frumușeni și Hotărârile din anexa 1 la prezentul act aditional,  pe durata Contractului de Delegare potrivit celor de la art. 1, alin. (1) de mai sus.

Art. 2. Actul Adițional nr. 36 face parte integrantă din cuprinsul Contractului de Delegare a Gestiunii Serviciului Public de alimentare cu apă și de canalizare înregistrat sub nr. 648/30.12.2009 de la data aprobării și semnării lui de către părțile contractante, urmând ca toate celălalte prevederi ale Contractului de Delegare  să  rămână nemodificate.

Prezentul act adițional a fost încheiat astăzi data de _________ și semnat de părțile contractante pe de o parte de Asociație prin președintele ales, în numele și pe seama unităților administrativ teritoriale asociate în calitate de delegatar, și, pe de altă parte, de Operator în 2(două) exemplare originale.

